אריאן דה רוטשילד

הברונית אריאן דה רוטשילד (בצרפתית: Ariane de Rothschild, נולדה בשם אריאן לאנגנר (Ariane Langner) ב-1965 בסן סלוודור, אל סלוודור) היא בנקאית ופילנתרופית צרפתייה, יושבת הראש של חברת ההחזקות קבוצת אדמונד דה רוטשילד מאז 2019. היא אם לארבע בנות ואלמנתו של הברון בנז'אמן דה רוטשילד.
==חיים אישיים==
אריאן דה רוטשילד נולדה בסן סלבדור, אל סלבדור. אביה היה מנהל בכיר בחברת התרופות הבינלאומית Hoechst. עד גיל שמונה עשרה, אריאן דה רוטשילד ואחיה פיליפ חיו עם הוריהם בבנגלדש, קולומביה ובזאיר לשעבר (DRC). בינואר 1999 נישאה לבנימין דה רוטשילד, בנו של אדמונד דה רוטשילד ויורש קבוצת אדמונד דה רוטשילד. יש להם 4 בנות. בעלה בנימין דה רוטשילד מת ב-15 בינואר 2021 מהתקף לב. אריאן דה רוטשילד אינה יהודיה ולא התגיירה .

==קריירה==
אריאן דה רוטשילד היא בעלת תואר MBA מאוניברסיטת פייס (Pace) בניו יורק.

בתחילה עבדה כברוקרית בסוסייטה ז'נרל בניו יורק ואחר-כך הצטרפה לקבוצת הביטוח האמריקאית AIG, שניסתה להיכנס לשווקים של צרפת ואירופה. היא יושבת ראש מועצת המנהלים של הבנק הפרטי Compagnie Financière Edmond de Rothschild בצרפת ושל Banque privée Edmond de Rothschild בשווייץ. זמן קצר לאחר כניסתה לתפקיד, תבעה אריאן דה רוטשילד את דויד דה רוטשילד, בן דודו של בעלה ומנהל בנק ההשקעות הצרפתי Rothschild & Co על שימושו בשם המשפחה. ביוני 2018, לאחר שלוש שנים של מאבק משפטי, הגיעו הצדדים להסכמה שאף צד לא יעשה שימוש בשם המשפחה לבדו לצורכי מיתוג והפרידו אחזקות צולבות. 

דה רוטשילד גם מכהנת כנשיאת מועצת המנהלים של סוכנות הייעוץ הפיננסית והסביבתית BeCitizen.

==פעילות חברתית==
אריאן דה רוטשילד אחראית על קרנות אדמונד דה רוטשילד, המוקדשות לתמיכה באמנות ובתרבות, בריאות ומחקר, סביבה, יזמות חברתית, ודיאלוג בין-תרבותי. היא תומכת בפרויקטים באוניברסיטאות בישראל. היא יושבת ראש קרן אריאן דה רוטשילד (Ariane de Rothschild Foundation), שמרכזה במדריד, שנותנת את חסותה לפרס האמנות על-שם אריאן דה רוטשילד (Ariane de Rothschild Art Prize), פרס לאמנות עכשווית המוענק מדי שנה.

תוכנית העמיתים על-שם אריאן דה רוטשילד (Ariane de Rothschild Fellows Program), בשיתוף עם בית הספר למנהל עסקים של אוניברסיטת קולומביה, אוניברסיטת קיימברידג' ו-ESSEC, נועדה לפתח רשת של יזמים חברתיים בעלי עניין בטיפוח תרבות של כבוד הדדי ודיאלוג בין קהילות יהודיות למוסלמיות.

היא אחראית על הפעילויות הלא-כספיות של קבוצת אדמונד דה רוטשילד, ביניהן אחוזות יין בבורדו (שאטו קלארק, שאטו מאלמזון, Château des Laurets), ספרד (וגה סיסיליה רוטשילד), דרום אפריקה (רופרט רוטשילד) וארגנטינה (דאסו רוטשילד). היא מנהלת את מון ד'ארבואה, אתר נופש במג'ב.

==הוקרה==
בנובמבר 2014 הוענקו לה אזרחות כבוד של ראשון לציון, ותואר דוקטור לשם כבוד מאוניברסיטת בן-גוריון בנגב.

==אילן יוחסין==

==קישורים חיצוניים==

* דניאלה מונטי, [http://www.edmond-de-rothschild.eu/news/group/interview-with-baroness-benjamin-de-rothschild-in-corriere-della-sera.aspx ריאיון עם הברונית אריאן דה רוטשילד], באתר הבנק הפרטי אדמונד דה רוטשילד אירופה, 27 בינואר 2011
* [http://www.indianwineacademy.com/item_3_291.aspx "הרוטשילדים פתחו חזית שלישית בעסקי היין"], Indian Wine Academy, 17 במרץ 2009
* [http://www.domainedumontdarbois.com/ האתר של Domaine du Mont d'Arbois]
* [http://www.ebdrf.com/ אתר קרנות אדמונד דה רוטשילד]
* [https://web.archive.org/web/20110818102521/http://www.internationalpeaceandconflict.org/forum/topics/call-for-applications-the-2 תוכנית העמיתים על-שם אריאן דה רוטשילד]
* [http://prize.ariane-de-rothschild.com/default-en.aspx פרס אריאן דה רוטשילד]
* 
*
*[http://rcf.org.il/index.php?lang=en קרן רוטשילד קיסריה]
*[http://edrcenter.com/ מרכז אדמונד דה רוטשילד]

==הערות שוליים==

קטגוריה:משפחת רוטשילד
קטגוריה:אנשי עסקים צרפתים
קטגוריה:נדבניות
קטגוריה:מקבלות תואר דוקטור לשם כבוד מאוניברסיטת בן-גוריון בנגב
קטגוריה:מקבלי תואר דוקטור לשם כבוד מאוניברסיטת בן-גוריון בנגב
קטגוריה:בוגרות אוניברסיטת פייס
קטגוריה:בוגרי אוניברסיטת פייס
קטגוריה:צרפתיות שנולדו ב-1965
קטגוריה:צרפתים שנולדו ב-1965
קטגוריה:כלות אות אבירות מרכז פרס לשלום ולחדשנות